Misr poytaxtidagi to‘qnashuvlar chog‘ida 6 kishi halok bo‘ldi

Misr poytaxtida olti kishi mahalliy aholi va “Musulmon-birodarlar” taqiqlangan harakatini qo‘llab-quvvatlash namoyishi ishtirokchilari o‘rtasidagi to‘qnashuvlar qurboni bo‘ldi. Bu haqda mamlakat Sog‘liqni saqlash vazirligi ma’lumotlariga tayanib, “RIA Novosti” xabar bermoqda.

Dastlabki ma’lumotlarga ko‘ra, to‘qnashuvlar poytaxtning Al-Haram hududida, mahalliy aholi ruxsat berilmagan namoyish o‘tkazilishiga to‘sqinlik qilmoqchi bo‘lganida sodir bo‘lgan. Harakat tarafdorlari esa ijtimoiy tarmoqlarda namoyishchilarga politsiyachilar hujum qilgani va qurol ishlatganini ta’kidlagan.